PT-76
<s>PT-76 (, dosl. amfibijski tenk) sovjetski je laki amfibijski tenk razvijen neposredno nakon Drugog svjetskog rata.</s><s>Tokom proizvodnje koja je trajala od 1950. do kasnih 1960-ih napravljeno je oko 12.000 primjeraka.</s>

<s>Glavna namjena mu je izviđanje, forsiranje vodenih prepreka i vatrena podrška pješadiji tokom amfibijskih napada.</s><s>Unatoč svojoj starosti te slaboj oklopljenosti za moderne uvjete ratovanja, i dan danas nalazi se u sastavu mnogih oružanih snaga.</s>

<s>Opis 
Unutrašnjost tenka podijeljena je na tri dijela: prednji dio gdje sjedi vozač, borbeni u sredini i stražnji motorni.</s><s>Posada se sastoji od vozača, punitelja i zapovjednika koji ujedno obnaša ulogu ciljača i radio operatera.</s><s>Na kupoli se nalazi veliki ovalni poklopac koji se otvara prema naprijed.</s><s>Vozač osim standardnog ulaza u tenk raspolaže i s otvorom na dnu koji se koristi u hitnim slučajevima te ga mogu koristiti svi članovi posade.</s><s>Tokom noćne vožnje, vozač koristi uređaj TVN-28 koji mu omogućuje pogled naprije za 60 metara.</s>

<s>Naoružanje</s>

<s>Glavno naoružanje PT-76 čini 76,2 mm D-56T serija tenkovskih topova s efektivnim dometom od oko 1.500 m i brzinom punjena od šest do osam projektila u minuti.</s><s>U borbenom kompletu koji se sastoji od 40 projektila, obično nosi: 24 visoko-eksplozivna fragmentacijska, 4 potkalibarska probojna, 4 standardna probojna i 8 kumulativnih.</s><s>Kao sekundarno naoružanje koristi se 7,62 mm SGMT strojnicu s 1.000 metaka i maksimalnim dometom od 2000 m, 15 ručnih granata F-1, jedan AK-47 s 300 komada prateće municije i singlani pištolj sa 20 punjenja.</s>

<s>Zapovjednik/ciljač smješten je u lijevom dijelu kupole te je opremljen s promatračkim uređajem TPKU-2B, dva dnevna TNP periskopa i teleskopskim nišanom TshK-66.</s><s>Desno od njega, punitelj na raspolaganju ima periskop MK-2.</s><s>Kasnije moderinizirani PT-76 dobili su i stabilizacijski uređaj STF-2P.</s>

<s>Oklop 
Oklop čine zavarene, homogene čelične ploče.</s><s>Prednji dio kupole ima oklop debljine 20 mm s kosinom od 35°, bokovi imaju 16 mm s 35° nagiba, stražnji dio 11 mm s 33° i vrh kupole 8 mm.</s><s>Gornji prednji dio tijela ima oklop debljine 10 mm s nagibom od 80,5°, donji prednji 13 mm i 80,5°, bokovi 13 - 10 mm, stražnji dio 6 mm i pod 5 mm.</s><s>Navedeno pruža zaštitu od lakog pješačkog naoružanja i manjih artiljerijskih gelera.</s>

<s>Pokretljivost</s>

<s>Ovjes tenka sastoji se od torzijskih poluga i međusobno jednako udaljenih gumenih kotača.</s><s>Kako su ti isti kotači šuplji, tokom plovidbe povećavaju uzgon vozila za 30%.</s><s>Pokreće ga šestocilindrični V-6B dizel motor s vodenim hlađenjem.</s><s>Snage je 240 konjskih snaga što mu omogućuje cestovnu brzinu od 44 km/h, brzinu plovidbe od 8-9 km/h. i radijus djelovanja (na kopnu) od 370 km.</s><s>Može savladati 1,1 m visoke vertikalne prepreke, 2,8 m širok jarak i uspod od 70%.</s>

<s>Operativna uporaba</s>

<s>Vijetnamski rat 
Prva uspješna akcija sjeverno-vijetnamskih oklopnih snaga izvedena je 6/7. 2. 1968. kada je trinaest PT-76 predvodilo napad na kamp američkih postrojbi u Lang Veiju.</s><s>Branitelji su uzvratili M72 LAW-ovima koji u većini slučajeva nisu imali željeni učinak (nisu probijali oklop PT-76) i drugim protu-oklopnim sredstvima.</s><s>Unatoč gubitcima tenkovi su nastavili napredovati što je naposljetku rezultiralo američkim povlačenjem pomoću helikoptera.</s>

<s>Prva borba tenka protiv tenka u ratu odvila se sredinom 1968. kada je američki izvidnički zrakoplov primjetio kako sjevernovijetnamska posada čisti svoj PT-76 u rijeci Ben Hai.</s><s>Njihov položaj dojavio je obližnjoj jedinici M48 Pattona koja je uskoro otvorila vatru.</s><s>Od tri ispaljena projektila, treći je pogodio metu te je neprijateljska posada napustila tenk.</s><s>Kasnije je ga je dokrajčio F-4 Phantom II što je rezultiralo potpunim uništenjem.</s>

<s>Dana 3. 3. 1969. sjevernovijetnamske snage uz pomoć PT-76 i transportera BTR-50 napadaju američke snage kod Ben Heta.</s><s>Rezultat sukoba su dva uništena PT-76, jedan transporter BTR-50PK te jedan oštećeni M48 Patton u kojem su poginula dva člana posade.</s>

<s>Dana 26. 5. 1972. tokom napada na Kontum, napadajući tenkovi poslužili su kao "premijera" TOW sustava.</s><s>Montirani na helikoptere, Amerikanci su s njime uništili devet neprijateljskih tenkova za koje se kasnije utvrdilo da su T-55 (pet) i PT-76 (četiri).</s>

<s>Najteži poraz, sjevernovijetnamski PT-76 doživjeli su 19. 2. 1971. tokom operacije Lam Son 719 kada je (između ostalog) uništeno 16 ovih tenkova.</s>

<s>Ostali sukobi</s>

<s>Osim u Vijetnamskom ratu, korišten je i od strane indijskih snaga u Indo-Pakistanskom ratu 1965. i 1971.</s><s>Unatoč činjenici što je do 1971. već bio zaostao, zahvaljujući superiornoj taktici i velikoj brojnosti odigrao je važnu ulogu u porazu pakistanske vojske.</s>

<s>Korisnici</s>

<s>Trenutačni korisnici</s>

<s>Bivši korisnici</s>

<s>Reference</s>

<s>Literatura 
  Cristopher F. Foss, "Janes - Tanks and combat vehicles recognition guide", Harper Collins Publishers, New York (2000.); 
  Simon Dunstan, "Vietnam Tracks: Armor in Battle 1945-1975", Osprey publishing, (2004.), 
  Alexander Koshchavtsev, Jim Kinnear & Fred Koch, "PT-76 - Soviet & Warsaw Pact Amphibious Light Tank", Tankograd Publishing, 2009</s>

<s>Vanjske veze</s>

<s>PT-76 na stranicama FAS-a</s>

<s>Sovjetski tenkovi</s>

